อาสนวิหารอ็องเฌ

อาสนวิหารอ็องเฌ (Cathédrale d'Angers) หรือชื่อเต็มคือ อาสนวิหารนักบุญมอริซแห่งอ็องเฌ (Cathédrale Saint-Maurice d'Angers) เป็นอาสนวิหารในนิกายโรมันคาทอลิกและที่ตั้งของมุขนายกประจำมุขมณฑลอ็องเฌ ตั้งอยู่ในเมืองอ็องเฌ จังหวัดแมเนลัวร์ แคว้นเปอีเดอลาลัวร์ ประเทศฝรั่งเศส สร้างขึ้นเพื่ออุทิศแด่นักบุญมอริซ อดีตมุขนายกในคริสต์ศตวรรษที่ 4
อาสนวิหารแห่งนี้เป็นหนึ่งตัวอย่างของอาคารที่อยู่ในระหว่างการเปลี่ยนผ่านทางสถาปัตยกรรมระหว่างโรมาเนสก์กับกอทิกที่สวยงาม และยังเป็นอีกหนึ่งประจักษ์พยานสำคัญของสถาปัตยกรรมกอทิกอ็องฌ์แว็ง ซึ่งพบเห็นในดินแดนแถบนั้นอีกด้วย
อาสนวิหารแห่งนี้ได้ขึ้นทะเบียนเป็นอนุสรณ์สถานทางประวัติศาสตร์เมื่อปี ค.ศ. 1862
==ประวัติ==
ช่วงต้นคริสต์ศตวรรษที่ 11 มุขนายกอูว์แบร์ เดอ ว็องโดม ได้อนุมัติให้สร้างอาสนวิหารแห่งใหม่ตามแบบสถาปัตยกรรมในสมัยนั้นคือโรมาเนสก์ ซึ่งมีบริเวณกลางโบสถ์เพียงโถงเดียว อาสนวิหารแห่งนี้สร้างเสร็จและเสกในปี ค.ศ. 1025 เพียงไม่กี่ปีต่อมาก็ถูกอัคคีภัยทำลายลงในปี ค.ศ. 1032
ต่อมามุขนายกฌอฟรัว เดอ ตูร์ ได้บูรณะกลับมาอยู่ในสภาพเดิมอีกครั้งในช่วงครึ่งหลังของคริสต์ศตวรรษที่ 11 มหากางเขนบริเวณพิธีได้ติดตั้งใหม่ในปี ค.ศ. 1051 และแท่นบูชาใหม่ในปี ค.ศ. 1092
ต่อมาไม่นานก็ได้มีการบูรณะอีกโดยมุขนายกเรอโน เดอ มาร์ตีเญ และอูลแฌร์ และเป็นรูปเป็นร่างขึ้นมากในสมัยของมุขนายกนอร์ม็อง เดอ ดูเอ และกีโยม เดอ โบมง โดยสองท่านหลังได้บูรณะโดยสร้างใหม่ในส่วนของบริเวณกลางโบสถ์ และมุขทางเข้าด้านหน้าอาสนวิหาร ซึ่งบริเวณกลางโบสถ์ที่เป็นโถงเดี่ยวนั้น (ไม่มีทางเดินข้าง) ต่อมาในภายหลังได้เป็นตัวอย่างสำคัญของการก่อสร้างอาสนวิหารอ็องกูแลมและแอบบีย์ฟงต์วโร (Abbaye de Fontevraud)
บริเวณโค้งสร้างส่วนฐานกำแพงบริเวณกลางโบสถ์เป็นแบบโรมาเนสก์ ซึ่งสูงถึงบริเวณครึ่งหนึ่งของความสูงอาคาร ต่อมาในช่วงกลางคริสต์ศตวรรษที่ 12 ก็เริ่มมีการสร้างเสาและเพดานโค้งสันแบบกอทิก ซึ่งถือเป็นจุดกำเนิดของกอทิกอ็องฌ์แว็ง บริเวณกลางโบสถ์ประกอบด้วยโถงกลางเพียงฝั่งเดียว สร้างแบบโรมาเนสก์ ซึ่งนำไปสู่แขนกางเขน และบริเวณร้องเพลงสวดแบบกอทิก ซึ่งได้สร้างทับบนขอบบริเวณกำแพงเมืองเก่า
ต่อมาในคริสต์ศตวรรษที่ 16 ได้มีการต่อเติมซุ้มโค้งบริเวณฐานของหอทั้งสอง โดยเป็นซุ้มที่ประกอบด้วยรูปสลักของอัศวินผู้อารักขานักบุญมอริซ ซึ่งสร้างในแบบสถาปัตยกรรมฟื้นฟูศิลปวิทยา ซึ่งด้านบนเป็นเป็นหอสี่เหลี่ยมและปิดยอดด้วยโดมแบบห้าเหลี่ยม
อาคารอาสนวิหารประกอบด้วยยอดสูงทั้งสองฝั่งอยู่บริเวณยอดของหอระฆังทั้งสอง ฟากทิศเหนือสร้างในปี ค.ศ. 1518 และทางทิศใต้ในปี ค.ศ. 1523
ในปี ค.ศ. 1806 มุขทางเข้าซึ่งเคยตั้งอยู่ด้านหน้าของอาสนวิหารซึ่งยื่นออกไปบริเวณจัตุรัสภายหน้านั้น ได้มีถูกทำลายลงเนื่องจากมีสภาพชำรุดทรุดโทรม และล้าสมัย ซึ่งมุขทางเข้านี้สร้างในแบบกอทิกอ็องฌ์แว็ง ครอบซุ้มประตูกลางด้านหน้า มีสูงสองชั้น ประกอบด้วยเพดานโค้งจำนวน 4 โค้ง ซึ่งยังพบอยู่เป็นร่อยรอยหลักฐานของมุขทางเข้าได้อยู่ในปัจจุบัน
ต่อมาได้มีโครงการหลายโครงการในคริสต์ศตวรรษที่ 20 ที่จะก่อสร้างส่วนนี้ขึ้นใหม่ แต่ก็ยังไม่ประสบความสำเร็จจนถึงปัจจุบัน
==สัดส่วน==
ความยาวรวม : 
ความกว้างของหน้าบันทางเข้า : 
ความสูงของเพดานโค้งเหนือบริเวณกลางโบสถ์ : 
ความกว้างของบริเวณกลางโบสถ์ : 
ความยาวของบริเวณกลางโบสถ์ : 
ความสูงของหอระฆัง : 
ไฟล์:Cathédrale d'Angers.jpg|ภาพวาดแสดงมุขทางเข้าด้านหน้าในอดีต
ไฟล์:Loire Maine Angers4 tango7174.jpg|แท่นบูชา
ไฟล์:Angers-Cathédrale rosace nord.jpg|หน้าต่างกุหลาบฝั่งทิศเหนือโดยอ็องเดร รอแบ็ง สมัยค.ศ. 1451
==ระเบียงภาพ==
ไฟล์:Cathedrale saint maurice angers vue eloignee.jpg|วิวจากด้านไกล
ไฟล์:Angers 2008 PD 04.JPG|วิวโดยรอบ
ไฟล์:Angers - Cathédrale Saint Maurice.jpg|วิวจากด้านหลัง
ไฟล์:Angers Cathedral Christ in Majesty TTaylor.JPG|ซุ้มประตูทางเข้าด้านหน้า
ไฟล์:Angers Cathedral sculpture at west door TTaylor bliaut.jpg|รูปปั้นบริเวณประตูทางเข้า
ไฟล์:Angers Cathedral sculpture at west door TTaylor.JPG|งานแกะสลักบริเวณประตูทางเข้าทิศตะวันตก
ไฟล์:Plan.cathedrale.Angers.png|แผนผังของอาสนวิหาร
ไฟล์:Cathedrale saint maurice angers proche.jpg|วิวจากด้านหน้า
ไฟล์:Cathedrale saint maurice angers dessous.jpg|วิวจากด้านหน้า
ไฟล์:Loire Maine Angers5 tango7174.jpg|ออแกน
ไฟล์:Loire Maine Angers6 tango7174.jpg|บัลลังก์เทศน์
ไฟล์:Angers croix d'Anjou Cathédrale Saint-Maurice.jpg|กางเขนแห่งอ็องฌู ประดับอยู่บนยอดกลางของอาสนวิหาร
== อ้างอิง ==
==บรรณานุกรม (ฝรั่งเศส)==
==แหล่งข้อมูลอื่น==
Monum.fr: webpage on Angers Cathedral 
Stained Glass Windows and Sculptures of Angers Cathedral
Complete tour of all the stained glass windows is at Painton Cowen's website, The Medieval Stained Glass Photographic Archive, under the title "Cathedral of Angers"
Location of the cathedral
Laissez-vous conter la cathédrale Saint-Maurice : Angers Patrimoines - Angers.fr  (in French)
Cathédrale Saint-Maurice à Angers - Patrimony of Angers site (in French )
สิ่งก่อสร้างในจังหวัดแมเนลัวร์
อ็องเฌ
สิ่งก่อสร้างในคริสต์ศตวรรษที่ 12
สิ่งก่อสร้างในคริสต์ศตวรรษที่ 13
อนุสรณ์สถานทางประวัติศาสตร์แห่งฝรั่งเศส